
	הוספת סעיף 17א
	1.
	בחוק המהנדסים והאדריכלים, התשי"ח–1958[footnoteRef:2], אחרי סעיף 17 יבוא: [2:  ס''ח התשי''ח, עמ' 108.] 


	
	
	"ביטול תעודה ורישום בשל הרשעה בעבירה שגרמה למותו של אדם
	17א.
	(א)	מהנדס או אדריכל שהורשע בפסק דין חלוט בעבירה הנובעת באופן ישיר מעבודתו ואשר גרמה למותו של אדם, יבוטל רישומו בפנקס המהנדסים והאדריכלים, ותבוטל תעודת מהנדס רשוי או תעודת אדריכל רשוי שניתנה לו.

	
	
	
	
	
	
	(ב)	מי שתעודתו בוטלה או שרישומו בוטל,  כאמור בסעיף קטן (א), לא יהיה רשאי לבקש לחדשם, לפני שעברו חמש שנים ממועד הביטול של התעודה או של הרישום, לפי המאוחר.

	
	
	
	
	
	
	(ג)	השר רשאי בתום המועד הקבוע בסעיף קטן (ב), לפי שיקול דעתו,  לחדש את  הרישום בפנקס המהנדסים והאדריכלים, ואת תעודת המהנדס הרשוי או תעודת האדריכל הרשוי, לסרב לחידושם או לקבוע תנאים לחידוש כאמור."


דברי הסבר
תפקידו של מהנדס או אדריכל במסגרת הליכי התכנון והבנייה הוא תפקיד בעל משמעות חשובה מאין כמוה וטומן בחובו אחריות גדולה לחיי אדם. חוק המהנדסים והאדריכלים, התשי"ח–1958 כנוסחו כיום, מאפשר לוועדת האתיקה של מהנדסים ואדריכלים להעניש מהנדס או אדריכל במקרים של התנהגות שאינה הולמת, אך החוק אינו מחייב ענישה משמעתית ראויה כנגד מהנדסים או אדריכלים אשר הורשעו בעבירות הנובעות באופן ישיר מעבודתם ואשר גרמו למותם של אנשים. כך שכיום ייתכן שמהנדס או אדריכל אשר בשל עבירות שביצע במסגרת עבודתו ואנשים קיפחו את חייהם יכול להמשיך לחתום על אישורים והיתרים ולהמשיך לסכן חיי אדם. 
מוצע לקבוע כי אדם שהורשע בפסק דין חלוט בעבירה הנובעת באופן ישיר מעבודתו וגרמה למותו של אדם, לא ישמש כמהנדס או אדריכל למשך תקופה של לפחות חמש שנים. לאחר תקופה זאת יוכל האדם שהורשע לחדש את הרישיון בכפוף להחלטת השר.   
הצעת חוק זהה הונחה על שולחן הכנסת העשרים על ידי חבר הכנסת מאיר כהן וקבוצת חברי הכנסת (פ/5328/20).

